cyanic-selkie/wikianc huggingface dataset:
Charles George Gordon
Intiassa
Yllättäen Gordon ja Ripon tulivat aluksi hyvin toimeen keskenään. Gordonia ärsytti kuitenkin tapa, jolla brittiläiset virkamiehet suhtautuivat intialaisiin ja tehtäviinsä. Hän päätti oitis, ettei jäisi tehtäväänsä kuutta kuukautta pidemmäksi ajaksi. Lopulta hän erosi jo kesäkuussa samana vuonna. Hän jatkoi kuitenkin kirjeenvaihtoa Riponin kanssa Intiaa koskevista asioista Intiasta poistuttuaan.
Paluu Sudaniin ja kuolema
Sotaministeriössä tapahtuneen sattumanvaraisen kohtaamisen kautta Gordon sai asemapaikan pioneerien päällikkönä Mauritiuksella. Hän ei suuremmin arvostanut tehtävää, mutta otti sen vastaan, koska oli kahden vuoden päässä ylennyksestä kenraalimajuriksi, minkä jälkeen aikoi jäädä eläkkeelle armeijan palveluksesta. Tehtävän helppous myös antoi hänelle mahdollisuuden analysoida ja kommentoida ulkomailla ja siirtomaissa tapahtuvia asioita.
Gordon sai vuonna 1884 kutsun palata Sudaniin auttamaan siellä mahdistiarmeijan kanssa taistelevia egyptiläisjoukkoja. Sudanissa Charles Gordon piiritettiin Khartumin kaupunkiin, missä hän kävi vastarintaa mahdistiarmeijan joukkoja vastaan kymmenen kuukautta. Näiden kymmenen kuukauden jälkeen hän sai surmansa kaupungissa käydyissä taisteluissa, juuri ennen apujoukkojen saapumista.
Kristiansund
Kristiansund (aikaisemmin Christianssund ja Fosna) on kunta ja kaupunki Länsi-Norjassa Møren ja Romsdalin läänissä. Kaupunki on rakennettu kolmelle saarelle, joiden yhteispinta-ala on 22 km². Nimi on peräisin Tanskan kuningas Kristian VI:lta, joka oli kuninkaana paikkakunnan saadessa kaupunkioikeudet vuonna 1742. Sitä ennen paikkakunta tunnettiin nimellä Fosna, jota monet käyttivät aina 1900-luvulle saakka. Tammikuussa 2013 tehdyn väestönlaskennan mukaan Kristiansundin kunnassa oli 24 131 asukasta.
Historia
Paikalta on löydetty asutuksen jälkiä, jotka on ajoitettu vuoteen 6000 eaa. Ennen kaupunkioikeuksien saantia 1742 paikkakunta oli Trondheimin ja Bergenin alainen kauppapaikka ja luotsiasema 1600-luvulla. Kapakalan tuotanto ja vienti olivat tuolloin pääelinkeinoina. Tutkimusmatkailun ja vientituotanon ansiosta kaupungista kasvoi merenkulkupaikka, jolla oli oma laivasto.
USS Spoonbill (MSC-202)
USS Spoonbill (runkonumero AMS-202 ja MSC-202) oli Yhdysvaltain laivaston vuonna 1954 vesillelaskettu Adjutant-luokan miinanraivaaja.
Kristiansund
Historia
Saksalaiset lentokoneet tuhosivat kaupungin 1940, minkä jälkeen kaupunki sai modernimman ja värikkäämmän yleisilmeen jälleenrakennuksen yhteydessä. Vuonna 1964 Gripin kunta ja Nordlandetin saari liittyivät kuntaan. Frein kunta liittyy Kristiansundiin 2008.
USS Spoonbill (MSC-202)
Valmistus
Alus tilattiin Tampa Marine Companyltä Tampasta Floridasta, missä köli laskettiin 2. marraskuuta 1953. Alus laskettiin vesille 3. elokuuta 1954 kumminaan rouva A. N. Springer. Alus luokiteltiin uudelleen 7. helmikuuta 1955, jolloin se sai runkonumeron MSC-202. Alus otettiin palvelukseen 14. kesäkuuta 1955 ensimmäisenä päällikkönään Arthur P. Ismay.
Kristiansund
Elinkeinoelämä ja kulttuuri
Kalastus ja kalatuotteiden jalostus ovat perinteisesti olleet pääelinkeinoja. Valtaosa Norjan troolareista on rakennettu Kristiansundissa. Kaupunki on myös logistiikan ja kalastuslaivaston huollon keskus. Pohjanmeren öljykenttien huoltotoiminta on tärkeä elinkeino, joten Statoil, Shell ja Hydro pitävät toimipisteitään kaupungissa.
USS Spoonbill (MSC-202)
Palvelus
Alus liitettiin 4. heinäkuuta 1955 Yhdysvaltain Atlantin laivastoon kotitukikohtanaan Charleston South Carolinassa. Alus palasi Charlestoniin Key Westin edustalla 26. heinäkuuta - 24. elokuuta pidettyjen koeajojen päätyttyä ja havaittujen vikojen tultua korjatuksi Rawles Brothers' Shipyardilla Jacksonvillessä Floridassa.
Kristiansund
Elinkeinoelämä ja kulttuuri
Kristiansundin suomalainen ystävyyskaupunki on Kokkola.
USS Spoonbill (MSC-202)
Palvelus
Alus lähti 3. helmikuuta 1956 Charlestonista Yorktowniin Virginiaan, missä se liitettiin laivaston miinasodankäynnin kouluun. Alukselle oli päivittäin oppilaita harjoittelemassa miinanraivausta ja toimimista laivaston mukana. Alus lähti 8. tammikuuta 1957 Argentiaan Newfoundlandiin osallistuakseen merisotaharjoitukseen 15. tammikuuta - 7. helmikuuta. Harjoituksen päätyttyä alus palasi Charlestoniin, missä se oli 4. helmikuuta 1958 saakka, jolloin se lähti purjehdukselle Yhdysvaltain länsirannikolla.
Kristiansund
Elinkeinoelämä ja kulttuuri
thumb|left|Matkustajavene Kirkelandetin laiturilla, mistä näkymä Kristiansundin keskustaan
USS Spoonbill (MSC-202)
Palvelus
Alus läpäisi Panaman kanavan 11. helmikuuta ja saapui San Diegoon Kaliforniaan 28. helmikuuta. Alus purjehti pohjoiseen Treasure Islandille, jossa se viipyi 2. helmikuuta 1959 asti.
Carlinhos Brown
Carlinhos Brown (s. 23. marraskuuta 1962, Salvador da Bahia) on brasilialainen muusikko Salvador da Bahiasta. Hänen musiikkinsa on sekoitus brasilialaista-, rock- ja soul musiikkia. Musiikille on tyypillistä rytmikkyys sekä karibialaiset ja afro-brasilialaiset musiikkityylit.
Kristiansund
Liikenneyhteydet
Kvernbergetin lentokenttä kaksi kilometriä kaupungin keskustasta on tärkeä solmukohta öljyteollisuudelle. Kaupungista on myös nopea laivayhteys Trondheimiin. Eurooppatie E-39 yhdistää kaupungin Moldeen etelässä ja Trondheimiin idässä. Eräs maailman vanhimmista yhtäjaksoisesti toimineista julkisista liikenneyhtiöistä, Sundbåtan, on kuljettanut ihmisiä salmen yli Kristiansundiin vuodesta 1876.
Norjan lentoasemilla paikkakunnan nimi kirjoitetaan usein muotoon Kristiansund N erotukseksi Kristiansandin kaupungista (jonka perään puolestaan usein liitetään S-kirjain).
USS Spoonbill (MSC-202)
Palvelus
Alus määrättiin palaamaan itärannikolle. Se saapui Norfolkiin 9. maaliskuuta, missä alus siirrettiin laivastontelakalle huollettavaksi valmistauduttaessa aluksen luovutukseen Espanjalle. Alus poistettiin laivastoluettelosta 16. kesäkuuta 1959 ja se luovutettiin Espanjalle 1. heinäkuuta osana MDAP-ohjelmaa.
No Remorse (Motörheadin albumi)
No Remorse on Motörheadin ensimmäinen ja tunnetuin kokoelma-albumi, joka julkaistiin vuonna 1984. Se oli yhtyeen viimeinen Bronze Recordsille tekemä ja ensimmäinen uudella kokoonpanolla (Kilmister, Campbell, Burston, Gill) tehty albumi. Vanhojen kappaleiden lisäksi albumille tehtiin neljä uutta kappaletta: ”Snaggletooth”, ”Steal Your Face”, ”Locomotive” ja ”Killed By Death”. Viimeksi mainittu on yhtyeen tunnetuimpia kappaleita ja säilyi keikkaohjelmistossa loppuun asti. No Remorsen ensimmäiset julkaistut LP-versiot oli pakattu nahkaisiin kansiin (erikoispainos oli pakattu keinonahkaiseen tikattuun koteloon, jossa oli nahalle haisevaa esanssia, sisäkansissa sanoitukset ja valokuvia: Motor1 823 301 Special leather edition double album, 1984 PROTV).
Kappaleet
Albumista on olemassa useampia versioita, joiden kappalemäärä ja -sisältö hieman vaihtelevat.
Velké Popovice
Velké Popovice on kunta Tšekin tasavallassa lähellä Prahaa. Kunnassa on 2 325 asukasta (2009).
Paikkakunta on mainittu ensi kerran vuonna 1352. Se tunnetaan Velké Popovice -panimostaan, joka taas tunnetaan parhaiten Velkopopovický Kozel -oluen valmistuspaikkana.
Menestys
Menestys tarkoittaa tavoitteiden onnistunutta saavuttamista.
Amerikkalaistutkijoiden mukaan menestys työelämässä riippuu paljolti kognitiivisista kyvyistä.
Liike-elämässä menestyksellä tarkoitetaan taloudellista menestystä, joka tarkoittaa lähes samaa asiaa kuin kilpailukyky. Kilpailukykyä ja menestystä markkinoilla voidaan varmistaa muun muassa tunnistamalla ja täyttämällä markkina-aukot kilpailijoita nopeammin sekä kasvattamalla tuottoja kehityskustannuksia kohdistamalla. Yhtiöiden menestys markkinoilla on viime kädessä kiinni asiakkaiden tarpeiden ymmärtämisestä. Se edellyttää kykyä ohjata kuluttajan valintaa jakelutiessä ja näin aikaansaada nopeasti myyntiä.
Akun tehdas (rakennus)
Juha Torvinen piti Creedence Clearwater Revivalista, joten rakennuksen (kuten myös Eppu Normaalin albumin ja kappaleen vuodelta 1980) nimi sai innoitusta CCR:n levyn nimestä Cosmo's Factory.
Akun tehtaalla on äänitetty muun muassa Eppu Normaalin levy Sadan vuoden päästäkin ja pidetty suurien suomalaisten yritysten juhlia. Akun tehdas hoitaa myös äänentoisto- ja valotekniikkaa muun muassa Himos-festivaalille, Tammerfestiin, Kukkaisrockiin ja Helsingissä järjestettyihin Eurovision laulukilpailuihin 2007.
Leverage
Leverage on suomalainen power metal -yhtye.
Historia
Yhtye sai alkunsa, kun solisti Pekka Heino tapasi vuonna 2002 kitaristit Tuomas "Tuoppi" Heikkisen ja Torsti Spoofin. Yhdessä he alkoivat kehittää Tuomas Heikkisen alulle panemia kappaleita, ja ensimmäinen albumi Tides julkaistiin 2006. Seuraava albumi Blind Fire julkaistiin vuonna 2008. Tuomas Heikkinen on säveltänyt ja sanoittanut suurimman osan kappaleista yhtyeen kaikille levyillä. . Vuonna 2009 basisti Pekka Lampinen jäi sivuun ja hänet korvasi Sami Norrbacka. Vuonna 2009 julkaistiin yhtyeen kolmas studioalbumi Circus Colossus. Vuonna 2018 yhtye julkaisi pitkän tauon jälkeen singlen Red Moon Over Sonora, uudella kokoonpanolla. Torsti Spoof ja Pekka Heino ovat väistyneet sivuun, yhtyeen uutena laulajana aloittaa Kimmo Blom ja toisena kitaristina Mikko Salovaara. Vuonna 2022 yhtyeen laulaja Kimmo Blom menehtyi. Vuonna 2023 yhtyeen laulajana aloitti Paolo Ribaldini.
Neoteerikot
Neoteerikot olivat ryhmä latinaksi kirjoittaneita runoilijoita hieman ennen ajanlaskun alkua. Ryhmän jäsenet ottivat vaikutteita kreikkalaisilta kirjailijoilta (Kallimakhos ja Theokritos). Heidän tavaramerkkinsä olivat kirjoituksen tiukka rakenne, leikkisä lajityypin käyttö, sanoilla leikittely ja monimutkaisten viittausten käyttäminen.
Sanan neoteerikko voi ajatella tarkoittavan "Uusi runoilija", koska he olivat ryhmä ajattelijoita, mukaan lukien kuuluisa Catullus, joka ylellisen roomalaisen aristokratian elämäntyylin johdosta alkoi torjua perinteisiä normeja sekä sosiaalisessa elämässä että kirjoituksissa. Catulluksen sosiaalisten normien torjunta näkyy selvästi hänen kirjoituksissaan.
Merkittävimmät säilyneet neoteerikkojen työt ovat roomalaisen Catulluksen. Hänen 116 runon kokoelmansa kerrotaan löytyneen vuonna 900 Veronassa ja sen jälkeen uudelleen 1200-luvun lopulla. Vaikka teoksesta on otettu useita kopioita ja alkuperäinen käsikirjoitus on hävinnyt, Catulluksen runous ilmentää neoteerikkojen pääperiaatteita, tyylikäs sanasto, mitta ja sointi, joita neoteerikot hakivat. Neoteerikkojen kreikkalaisten esikuvien merkitystä ei voi kuitenkaan unohtaa.
Latinankielisiksi neoteerikoiksi luetaan yleisesti:
George Takei
George Hosato Takei (s. 20. huhtikuuta 1937) on yhdysvaltalainen näyttelijä, joka tunnetaan parhaiten Hikaru Sulun roolista Star Trek -televisiosarjassa. Takei on myös muun muassa esittänyt Hiro Nakamuran isää, Kaito Nakamuraa, sarjassa Heroes sekä keisari Yoshiroa Red Alert 3 -videopelissä.
Takei syntyi Los Angelesissa, Kaliforniassa japanilaistaustaiseen perheeseen. Hänen äitinsä oli Fumiko Emily (o.s. Nakamura) ja isä Takekuma Norman Takei. Hänen isänsä oli anglofiili ja nimesi poikansa kuningas Yrjö VI:n mukaan.
George Takei on naimisissa pitkäaikaisen miesystävänsä Brad Altmanin kanssa. Pari meni naimisiin 14. syyskuuta 2008.
Eteläntöyhtökuku
Eteläntöyhtökuku (Coua verreauxi) on käkilintu. Lajin nimesi ranskalainen Alfred Grandidier 1867 maanmiehensä Jules Verreauxin kunniaksi. Uhanalaisuusluokitukseltaan laji on merkitty elinvoimaiseksi.
Koko ja ulkonäkö
Pitkäpyrstöinen, päältä ruskeanharmaa, alta vaaleampi. Siivissä ja pyrstön kärjessä valkoista kirjailua.
Esiintyminen
Laji elää vain Madagaskarin etelä- ja lounaisosissa ja on saaren kotoperäinen eläin. Sen kanta on vaarantunut puuhiilen teossa vaadittavien metsänhakkuiden seurauksena. Vain pieni osa kannasta elää suojelualueilla. Suotuisalla paikalla lajin kanta on runsas.
Elinympäristö
Piikkipensaikot.
Ravinto
Etupäässä pensaissa elävät selkärangattomat. Ruokailee myös maassa.
Percival Lowell
Percival Lowell (13. maaliskuuta 1855 – 12. marraskuuta 1918 ) oli yhdysvaltalainen kirjailija, matemaatikko ja varakas harrastelija-astronomi, joka oli vakuuttunut keinotekoisten Marsin kanavien olemassaolosta.
Lowell perusti 1894 oman, 60 senttimetrin linssikaukoputkella varustetun Lowellin observatorion Flagstaffiin Arizonaan tutkiakseen Mars-planeettaa. Hän vakuuttui, että Marsin pinnalla oli älyllisen elämän aikaansaamia kanavia ja esitti teoriansa teoksessa Mars and Its Canals 1906. Lowellin laatimat Marsin kartat olivat aikanaan tarkimmat ja yksityiskohtaisimmat.
Sturmgewehr 44
Sturmgewehr 44 (StG44, MP43, MP44) on Hugo Schmeisserin suunnittelema rynnäkkökivääri, joka sai Adolf Hitlerin käskystä 6. huhtikuuta 1944 nimen MP44 ja samaisen vuoden heinäkuussa siitä tuli Sturmgewehr 44 (rynnäkkökivääri), StG44, ja maailman ensimmäinen varsinainen rynnäkkökivääri.
Taustaa
Toisen maailmansodan aikana Saksan armeijassa havaittiin tavallisen sotilaskiväärin heikkoudet nykyaikaisessa sodassa. Voimakkaasta patruunasta ei useimmissa taistelutilanteissa ollut hyötyä. Pitkän matkan ammunta olisi vaatinut runsaasti harjoitusta, jos naamioitunut maali olisi edes havaittavissa. Voimakas patruuna vaati lujarakenteisen aseen sekä pitkän piipun kiväärille ominaisen suuren lähtönopeuden saavuttamiseksi. Nämä tekivät aseesta raskaan ja kömpelön. Useista eri tehtaiden valmistamista ja rintamalla kokeilluista prototyypeistä tuotantoon valittiin Haenelin prototyypistä kehitetty ase. Haenel valmisti 11 833 MKb 42 H ”automaattikarbiini”-prototyyppiä, joita kokeiltiin menestyksellisesti kentällä marraskuussa 1942. Koska ase käytti uutta patruunaa, Hitler kielsi kehitystyön logistisin perustein. Työtä jatkettiin naamioidusti MP43-nimellä. Lopullinen nimi Sturmgewehr 44 annettiin heinäkuussa 1944. Ase tarkoitettiin korvaamaan pikakivääri, jalkaväen kivääri sekä konepistooli.
Ominaisuuksia
Aseella voitiin ampua sekä kerta- että sarjatulta. Lippaaseen mahtui 30 patruunaa. Teoreettinen tulinopeus oli 500–600 laukausta minuutissa, mutta lippaan vaihto laski tätä. Aseen tärkein ja asehistoriallisesti merkittävin piirre oli, että siinä käytettiin 7,92 mm:n lyhyttä patruunaa. Se painoi vain 2/3 aikaisemmasta 7,92 mm:n kiväärin patruunasta, mutta lähtönopeuden ollessa 700 m/s se oli tehokas aina 400 metriin asti. Aseella oli silti merkittävästi helpompi ampua kevyemmän rekyylin ansiosta, mikä mahdollisti myös paremman sarjatulen hallinnan.
Sturmgewehr 44:n heikkouksia olivat lippaan kiinnitys sekä luistin palautusjousen sijoitus aseen perään. Seurauksena olivat syöttöhäiriöt täydellä lippaalla ja käyttökelvoton ase perän rikkoutuessa tai vaurioituessa. Ensimmäisissä sarjoissa jouselle varatun tilan muutoksia kosteissa sääolosuhteissa ei osattu ottaa huomioon ja palautusjousi jumittui puisen perän turvotessa.
Aseesta tehtiin sodan aikana mitä erilaisimpia muunnoksia. Tunnetuimpia olivat niin sanotut Vampiret eli infrapunalaitteistolliset kappaleet, jotka olivat aikansa moderneimpia aseita. Aseesta ehdittiin valmistaa versio, jonka piippu oli käyrä. Kulmapeiliin perustuva tähtäin oli avoin periskooppi, joka mahdollisti muun muassa tankin sisältä ampumisen luukusta täysin suojassa tai ampumisen rakennuksen kulman takaa. Piipun mutka madalsi aseen tehoa huomattavasti, koska luodeilla oli taipumus hajota. Tällä ei kuitenkaan ollut suurta merkitystä panssarivaunun suojauksessa. Tällaisen aseen tuli olla tuettuna, sillä sivuun suuntautuvaa rekyyliä ei voinut hallita seisaaltaan. Versiota valmistui noin 10 000 kpl.
Rynnäkkökivääriä valmistivat Haenel, Mauser ja Erma, joilla oli aseen osia varten seitsemän alihankkijaa. Helmikuussa 1944 tuotanto oli lisätty 5 000 kivääriksi kuukaudessa. Sodan loppuun mennessä aseen eri versioita oli ehditty valmistaa yli 400 000 kappaletta. Aseesta kehiteltiin sen paranneltu versio StG-45, mutta se ei edennyt prototyyppejä pidemmälle ennen sodan loppua.
Sodan jälkeen Saksan demokraattinen tasavalta sekä osa muita Neuvostoliiton vasallivaltioita käytti asetta palvelusaseena, jotkut jossain määrin jopa 1980-luvulle asti, kunnes AK-47 korvasi sen lopullisesti.
P Jay Crips
P Jay Crips on yksi Crips -jengeistä. Jengi toimii Wattsissa Eteläisen Los Angelesin alueella Kaliforniassa. Jengi hallitsee aluetta, jota rajaa 112th Street, Imperial Highway, Grape Street ja Mona Boulevard.
Jengi koostuu neljästä joukkiosta: Bull Side Cripsistä, Funny Side Falconsista, Island Side Cripsistä ja Pill Head Cripsistä. Nämä joukot jakautuvat edelleen pienemmiksi ryhmiksi kuten: Bricc Mafia, Jacc Mob, Squad Up, Tha GK (Grape Killa) Boys, Pure Players Squad ja Murder Squad D-Boys. Jengin nuoria jäseniä kutsutaan nimellä dillion ja vanhempia nimellä locster.
Kuten kaikilla Cripseillä, myös P Jay Cripsillä on sota Bloodseja vastaan. Vuonna 1987 P Jay Crips aloitti sodan Grape Street Watts Cripsin kanssa. Vuonna 1992 Los Angelesin mellakoiden aikana P Jay Crips ja Grape Street Watts Crips tekivät "Wattsin Välirauha" ("Watts Truce") nimisen rauhansopimuksen, mutta sopimus ei ole enää nykyään voimassa.
Belizen protestit 2005
thumb|350px|right|Protestoijat ja mellakkapoliisit kohtaavat Belmopanissa 21. tammikuuta. Vuonna 2005 Belizen pääkaupungissa Belmopanissa järjestettiin mielenosoituksia tammikuun keskivaiheilla, seurauksena uuden kansallisen budjetin julkaisemisesta. Budjetissa oli runsaasti veronkorotuksia, jotka yhdessä yleisen PUP-puolueeseen (People's United Party) kohdistuneen vihan kanssa saivat aikaan mielenosoituksia.
13. tammikuuta 2005 Said Musan hallitus julkisti kauden 2005–2006 budjetin. Budjetissa oli suuria veronkorotuksia monille yrityksille ja hyödykkeille, mukaan lukien 11 prosentin korotus tonttien myyntiveroihin, viiden prosentin korotus taloudellisille instituutioille, kahdeksan prosentin veronkorotus tupakalle, ja sadan prosentin korotus rommille. Vaikka hallitus väittääkin näiden veronkorotusten olevan rinnastettavissa vuoden 1998 edellisen hallituspuolue UDP:n (United Democratic Party) korotuksiin, nämä verot ja vuosien mittaan kehittynyt kyllästyneisyys nykyisen hallituspuolue PUP:n väitettyihin taloudellisiin virhehallinnointeihin ja korruptioon saivat aikaan protesteja 15. tammikuuta, mukaan lukien välikohtauksia mielenosoittajien ja poliisin välillä. Mielenosoitukset jatkuivat seuraavan viikon ajan.
thumb|250px|left|Mielensoittajia, joiden kyltit vaativat [[pääministeri Said Musan eroa.]] 20. tammikuuta yritysmaailma ja työväenliitto järjestivät kahden päivän mittaisen maanlaajuisen lakon. Koska työntekijät eivät tulleet töihin, vedenjakelu keskeytyi suuressa osassa Belizeä. 21. tammikuuta paikalliset uutistoimistot raportoivat pääkaupungissa Belmopanissa tapahtuneista protesteista, joissa oli poltettu hallitusten rakennuksia ja suljettu teitä. Kun hallituksen ministerit kävelivät kohti hallituksen rakennusta, mielenosoittajat heittelivät heitä kivillä ja pulloilla saaden poliisin ja armeijan ottamaan osaa tapahtuneeseen ja häätämään mielenosoittajat. Hallitus on raportoinut asentaneensa kameroita sellaisten rakennusten eteen, joiden luona mielenosoittajien arvioitiin kokoontuvan. Hallitusten rakennukset on ennalta ehkäisevästi suljettu barrikadeilla.
Tämä on kolmas kerta, kun tällaista levottomuutta on ollut Belizessä; ensimmäinen kerta oli 1950-luvulla, toinen kerta 1980-luvulla, jolloin ehdotettiin, että osa maasta liitettäisiin Guatemalaan.
Opposition suunnittelema suuri julkinen mielenosoitus järjestettiin 21. tammikuuta Belmopanissa; PUP-puolue suunnitteli myös vastamielenosoitusta. Kansalliskokousrakennuksen edessä oli massiivinen protesti, joka johti väkivaltaan. Protestoijat heittivät kiviä poliiseja kohti, jotka vastasivat kumiluodeilla ja mellakkakaasulla. Aseiden tuli ja sireenien ääni kuuluivat vähintään kilometrin päähän. Ainakin yksi suurempi räjähtävä ääni kuului kovempana kuin aseiden tuli; äänen lähde ei ole tiedossa. Monia protestoijia pidätettiin. Lupa mielenosoituksille loppui 15.00, mutta protestoijille annettiin tunnin pidennys. Pidennyksen loputtua käskyt hajaantua eivät saaneet vastausta. Komisario Jefferires luki mellakkalain joukolle, ja 40 minuutin päästä hän antoi mellakkapoliisille käskyn hajaannuttaa joukko, johon he käyttivät kyynelkaasua ja kumiluoteja. Työväenjärjestön työntekijät asettuivat maahan ja kieltäytyivät hajaantumasta, jolloin heidät raahattiin pois alueelta. Poliisi oli hyvin rauhallinen päivän aikana, vaikkakin poliisikadettien sanottiin käyttävän liian kovia otteita käskyjen vastaisesti; raportit kertovat valmiiksi koulutettujen poliisien poistaneen joitakin kadetteja poliisin riveistä, ja jotkut lähteet sanovat, ettei kiviä heitetty, ennen kuin kadetti löi protestoijaa pampulla päähän.
Orkesteri
Orkesteri (lyhenne ork. ) on nimitys soitinyhtyeelle, joka soittaa tyypillisesti länsimaista taide- tai viihdemusiikkia. Taidemusiikkiorkestereja ovat mm. sinfoniaorkesteri, jousi- ja kamariorkesteri tai sotilasmusiikista alkunsa saanut puhallinorkesteri.
Suurta orkesteria johtaa yleensä kapellimestari. Joissakin orkestereissa johtajan tehtävät kuuluvat konserttimestarille. Sinfoniaorkesterissa soittimet jakaantuvat jousisoittimiin, puupuhaltimiin, vaskipuhaltimiin, lyömäsoittimiin ja kosketinsoittimiin. Mukana on myös usein harppu. Jousisoittimiin kuuluvat viulu, alttoviulu, sello ja kontrabasso. Puupuhaltimia ovat huilu, oboe, klarinetti, fagotti, kontrafagotti ja sinfoniaorkesterissa harvinainen saksofoni. Vaskipuhaltimiin kuuluvat käyrätorvi, trumpetti, pasuuna ja tuuba. Lyömäsoittimet jakaantuvat usein siten, että patarummut muodostavat oman yksikkönsä ja muut lyömäsoittimet omansa. Joskus sinfoniaorkesterissa käytetään myös kosketinsoittimia, kuten piano, urut tai celesta.
Soitinten määrä orkestereissa
Täysimittainen sinfoniaorkesteri
1 piccolo, 3 huilua, 3 oboeta, 1 englannintorvi, 1 es-klarinetti, 3 b- tai a-klarinettia, 1 bassoklarinetti, 3 fagottia, 1 kontrafagotti.
4-8 käyrätorvea, 4 trumpettia, 3 pasuunaa, 1 bassopasuuna, 1 tuuba.
1 harppu, 1 kosketinsoitin (piano, celesta tai urut), patarummut, 3-4 lyömäsoittajaa, jotka soittavat erilaisia lyömäsoittimia
12-20 I-viulua, 10-18 II-viulua, 8-16 alttoviulua, 6-12 selloa, 4-10 kontrabassoa.
Sinfonietta (kamariorkesteri)
2 huilua, 2 oboeta, 2 klarinettia, 2 fagottia
2 käyrätorvea, 2 trumpettia
patarummut
6 I-viulua, 5 II-viulua, 4 alttoviulua, 3 selloa, 2 kontrabassoa.
1 piccolo, 3-10 huilua, 1-3 oboeta, 1 englannintorvi, 1 es-klarinetti, 6-12 b-klarinettia, 1 bassoklarinetti, 1 kontrabassoklarinetti, 2 fagottia.
4-8 käyrätorvea, 4-8 trumpettia, 4 pasuunaa, 1 bassopasuuna, 1-2 baritonitorvea eli euphoniumia, 2-4 tuubaa.
patarummut, 4-6 lyömäsoittajaa, jotka soittavat erilaisia lyömäsoittimia.
Tyypillinen suomalainen sotilassoittokunta
1-2 alttosaksofonia, 1 tenorisaksofoni, 1 baritonisaksofoni. 4 käyrätorvea, 5-6 trumpettia, 3-4 pasuunaa, 1-2 baritonitorvea eli euphoniumia, 2-4 tuubaa ja 2-4 lyömäsoittajaa,
Kokoonpanosta riippuen soittajistoon voi kuulua myös piano tai sähkökomppi (sähköbasso, koskettimet ja sähkökitara).
Soittajien lisäksi kokoonpanoon kuuluu kapellimestari ja hallinnollisen esimiehenä päällikkökapellimestari. Joissakin soittokunnissa on myös intendentti.
Clonie Gowen
Cycalona ”Clonie” Gowen (s. 6. marraskuuta 1971) on yhdysvaltalainen pokeriammattilainen.
Varhaisvuodet
Gowen syntyi Floridassa, mutta varttui Oklahoman Kiowassa. Hän sai harvinaisen etunimensä (Cycalona) synnyttyään kovan myrskyn aikana. 15-vuotiaana Gowen voitti Miss Teen -kilpailun McAlesterissa, Oklahomassa ja muutti teini-ikäisenä Texasin Corsicanaan. Gowen oli yliopiston koripallojoukkueessa ja sijoittui osavaltion kisoissa pituushypyssä seitsemänneksi.
Pokeri
Gowen poikaystävän isä tutustutti Gowenin pokeriin, ja hän alkoi pelata asuessaan Dallasissa, josta ajoi viikonloppuisin Louisianan Shreveportiin pelaamaan. Pokeripiireissä hän tuli tunnetuksi tultuaan kymmenenneksi lokakuussa 2002 Costa Ricassa pelatussa World Poker Tourin turnauksessa. Syyskuussa 2003 hän voitti ensimmäisen WPT:n naisten kutsukilpailun, Ladies' Nightin. Tällä turnauksella on WPT:n historian korkeimmat katsojaluvut Yhdysvalloissa. Full Tiltin Poker Pro Showdown -kilpailussa kesäkuussa 2006 Gowen oli kolmas ansaiten 120 000 dollaria. Lokakuussa 2008 hän voitti Tunican World Poker Open -turnaussarjan 5 000 dollarin no limit hold'em -turnauksen, jonka ykköspalkinto oli 193 224 dollaria.
Gowen on toiminut useiden pokeriohjelmien kommentaattorina. Hän on myös Bluff Magazine -lehden kolumnisti. Gowen emännöi säännöllisesti turnauksia ja hyväntekeväisyyskilpailuja sekä opettaa pokerikouluissa. Vuonna 2007 hän oli mukana Poker After Dark -ohjelmassa.
Elokuussa 2018 hänen pokeriuransa turnausansiot ylittivät 1,6 miljoonaa dollaria.
Clonie Gowen on edustanut Full Tilt Poker -nettipokerihuonetta. Marraskuussa 2008 uutisoitiin Gowenin haastaneen Nevadassa pokerihuoneen omistajat ja sen taustayhtiön Tiltware, LLC:n oikeuteen sopimusrikkomuksista. Syyte hylättiin helmikuussa 2010, mutta Gowenin lakimiesten valitusten jälkeen hylkäys kumottiin vuonna 2011. "Pokerin mustan perjantain" (15.4.2011) jälkeen kuitenkin Full Tilt Pokerin ja taustayhtiöiden liiketoiminta käytännössä päättyi. Syyteen noston jälkeen Gowen ei ole ollut julkisuudessa.
Käärmepylväs
Käärmepylväs (, ”Kolmipäinen pronssikäärme”) on kreikkalaisten Delfoihin vuoden 479 eaa. Plataiain taistelun voiton jälkeen pystyttämä kolmesta käärmeestä muodostunut voitonpylväs. Se vietiin myöhäisantiikin aikana Konstantinopolin Hippodromille, ja sen jäänteet ovat edelleen Istanbulissa. Pylvään alkuperäisellä paikalla Delfoissa on nykyisin kopio.
Delfoissa
Joukko kreikkalaisia kaupunkivaltioita oli muodostanut persialaissotien aikaan vuosina 481–479 eaa. niin kutsutun helleenisen liiton Persiaa vastaan. Kreikkalaiset voittivat persialaiset merillä Salamiin taistelussa vuonna 480 eaa. ja tämän jälkeen maalla Plataiain taistelussa vuonna 479 eaa. Jälkimmäisen voiton kunniaksi kreikkalaiset pystyttivät Delfoin pyhäkköalueelle, joka oli yleiskreikkalainen Apollonin kulttipaikka, pylvään, johon kirjoitettiin kaikkien voittoon osallistuneiden kaupunkien nimet. Pylväs sijaitsi Apollonin temppelin edustalla sen itäpuolella.
pienoiskuva|Pylvään jäänteiden kopio Delfoissa sekä sen takana alkuperäisellä paikalla oleva pylvään jalusta. Herodotos mainitsee Käärmepylvään, ja sanoo, että siihen kuului kolmijalka eli tripodi:
Hän sanoo myös, että samalla kertaa kreikkalaiset erottivat kymmenykset myös Olympiaan tehtyä Zeuksen pronssipatsasta ja Isthmiaan tehtyä Poseidonin pronssipatsasta varten. Pausaniaan mukaan Käärmepylvään kolmijalka olisi ollut kultainen. Hän kertoo myös, että hänen aikanaan fokislaiset olivat jo vieneet kolmijalan, mutta itse pylväs oli edelleen pystyssä.
Pylvään alkuperäisellä paikalla on nykyisin vain sen jalusta. Sen viereen pystytettiin vuonna 2015 Istanbulissa olevan säilyneen osan kopio, joka perustuu vuonna 1980 tehtyyn kipsivalokseen alkuperäisestä.
Konstantinopolissa
pienoiskuva|Kerjäläisten kulkue Konstantinopolin Hippodromilla Käärmepylvään luona. Osmaniaikainen miniatyyri, Surname-i Vehbi, 1582. Pylvään roolista Konstantinopolissa on erilaisia tulkintoja. Ainakin se on muiden Hippodromin muinaismuistojen ohella osoituksena siitä, että kaupunkiin oli kerätty suuri määrä antiikkia eri puolilta Bysantin valtakuntaa sen aseman ja mahdin osoittamiseksi, samoin kuin aikanaan Roomaan. Epäselvää sen sijaan on, oliko pylvään alkuperällä jotain suurempaa merkitystä Konstantinukselle. Hän saattoi nähdä valtakuntansa jatkumona sille sivilisaatiolle, joka oli voittanut persialaiset. On myös arveltu, että hän olisi jatkanut kristinuskoon kääntymisensäkin jälkeen auringonjumalan, tässä Apollonin, symboliikan vaalimista. Toisaalta on ehdotettu, että pylväs olisi ollut eräänlainen voitonmerkki Delfoin oraakkelista, joka oli kehottanut Diocletianusta kristittyjen vainoihin, tai tarkoitettu ilmaisemaan Konstantinopolin asemaa uutena maailman napana, mikä asema aiemmin oli ollut Delfoilla.
Hippodromin alueella suoritettiin kaivauksia vuosina 1855–1856 ja 1927. Ne osoittivat, että pylväs oli Konstantinopolissa käytössä suihkulähteenä. Tämä mahdollisesti sai aikaan sen, etteivät ristiretkeläiset vieneet ja sulattaneet sitä Hippodromin muiden pronssiesineiden ohella vuonna 1204, minkä ansiosta se on säilynyt osittain myös nykyaikaan.
Pylväs
Käärmepylväs on tehty pronssista. Sen varsi muodostuu ikään kuin kolmesta käärmeestä, jotka kietoutuvat toisiinsa, ja joiden eri suuntiin osoittavat päät muodostivat pylvään pään. Käärmeillä oli kielet ja lasista tehdyt silmät. Nykyisin pylväästä on jäljellä sen alaosaa noin 3,5 metrin korkeudelta. Käärmeiden päät leikattiin poikki vuonna 1700. Yhden pään yläosa löydettiin vuonna 1848. Kolmijalka seisoi oletettavasti käärmeiden päiden päällä.
Piirtokirjoitus
Pylväässä oli piirtokirjoitus, joka luettelee persialaisia vastaan taistelleen helleenisen liiton 31 jäsentä.
Piirtokirjoitus on tehty muun muassa Fokiin ja Peloponnesoksen alueilla käytössä olleella arkaaisella kreikkalaisella kirjaimistolla. Kirjaimistossa esimerkiksi gamma näyttää C-kirjaimelta, zeeta näyttää I-kirjaimelta, jossa on pitkä ylä- ja alaviiva, ja rhoo muistuttaa R-kirjainta. Äännettä /kh/ esittää psiin näköinen Ψ eikä khii eli Χ.
Selitykset:
Toiveajattelu
Myös pörssispekulointi ja uhkapelit perustuvat usein toiveajattelulle, sillä inhimillisillä taloudellisilla toimijoilla on taipumus ylikorostaa onnistumisen mahdollisuutta ja aliarvioida riskit.
Westendstraße 1
thumb|Westendstraße 1 Frankfurtissa. Westendstraße 1 (myös Westendtower tai Kronenhochhaus) on postmoderni pilvenpiirtäjä Frankfurt am Mainissa, Saksassa. Se on rakennettu vuosina 1987–1993 ja sen suunnittelusta ovat vastanneet arkkitehditoimistot NHT + Partner GbR ja Kohn Pedersen Fox Associates. Pilvenpiirtäjä yltää 208 metrin korkeuteen ja siinä on 53 kerrosta. Rakennuksessa toimii saksalaisen pankkiyhtiön DZ Bankin pääkonttori.
Aiheesta muualla
50.11056°N, 8.6625°W
Matlock (Kanada)
Matlock on noin 200 asukkaan kylä Winnipegjärven länsirannalla Manitoban provinssissa Kanadassa. Se sijaitsee Provincial Highway 9 -maantien varrella noin 21 kilometriä pohjoiseen Selkirkistä ja noin 20 kilometriä etelään Gimlistä. Yhdessä Ponemahin ja Whytewoldin kanssa se muodostaa Dunnottar-nimisen alueen.
Ilhéus
Ilhéus on Etelä-Bahiassa 430 kilometriä Salvador da Bahiasta etelään sijaitseva kaupunki Brasiliassa. Kaupunki on yksi tärkeimmistä Koillis-Brasilian turismikeskuksista.
Kaupungin talous perustuu erityisesti turismiin kauniiden rantojen ja kulttuuriperinnön ansiosta. Kaupungissa asuu noin 180 000 henkilöä 1 841 km² alueella ja sen keskusta sijaitsee kilometrin päässä Atlantin valtamerestä. Aikaisemmin kaakaotuotannosta riippuneen kaupungin talous elää nykyään turismista. Ilhéus tunnetaan myös kirjailija Jorge Amadon kotikaupunkina.
Portuhalilaiset perustivat siirtokunnan nmeltä  São Jorge dos Ilhéos vuonna 1532, joka sai kaupunkioikeudet vuonna 1881.
Aiheesta muualla
-14.79176°N, -39.04199°W
Julmat, vahvat ja röyhkeät
Julmat, vahvat ja röyhkeät (Emperor of the North) on vuonna 1973 valmistunut elokuva jonka pääosissa ovat Lee Marvin, Ernest Borgnine, ja Keith Carradine. Alun perin nimellä Emperor of the North Pole julkaistu elokuva sai uudelleenjulkaisun myötä lyhyemmän nimen Emperor of the North, jolla se myös paremmin tunnetaan.
Elokuva sijoittuu 1930-luvun laman runtelemaan Yhdysvaltoihin, Oregonin osavaltioon. Se perustuu osittain Jack Londonin romaaneihin The Road ja From Coast to Cost with Jack London. Kirjat sijoittuvat 1910-luvulle. Kirjoissa esiintyvä Jack Londonin kulkurinimi Cigaret ja tämän vanhempi seuralainen A n:o 1 ovat mukana elokuvassa, mutta tähän kirjojen ja elokuvan yhtäläisyydet päättyvät: elokuvan Cigaret kuvataan suurisuisena, vähä-älyisenä ja kypsymättömänä hahmona.
Elokuvan alkuperäinen nimi viittaa vanhaan Suuren Laman aikaiseen kulkureiden vitsiin, jonka mukaan kulkureista paras olisi "Pohjoisnavan keisari". Vitsi oli kulkureiden hauska muistutus siitä, että heidän tilassaan oleva Pohjoisnavan keisari hallitsisi vain erämaata.
Juoni
Elokuvassa Ernest Borgnine esittää konduktööriä nimeltä Shack, miestä joka on ottanut henkilökohtaiseksi tehtäväkseen poistaa junastaan pummilla matkustavat kulkurit keinolla millä hyvänsä. Heti elokuvan alussa Shack onnistuu suistamaan pummin junan vaunujen alle.
Toinen pummi, A n:o 1 (Lee Marvin), onnistuu hyppäämään junaan, ja hänen perässään seuraa nuori suurisuinen Cigaret (Keith Carradine). Seuraavalla pysähdyspaikalla A n:o 1 eksyttää Shackin, mutta Cigaret jää tämän haaviin. Cigaret onnistuu kuitenkin pakenemaan hökkelikylään, kun A n:o 1 ilmoittaa rautatieläisille aikovansa olla ensimmäinen pummi joka matkustaa Shackin junassa koko matkan Portlandiin. Toiset pummit ovat sitä mieltä, että ensimmäinen kulkuri joka onnistuu matkustamaan Shackin junassa koko matkan perille saakka, ansaitsee tittelin "Pohjoisnavan keisari". Rautatieläiset jopa lyövät vetoja puolesta ja vastaan, sillä Shack on tunnettu ja vihattu henkilö rautatieläisten keskuudessa. Lennättimen välityksellä tieto vedonlyönnistä leviää nopeasti.
Loppuosa elokuvasta kertoo A n:o 1:n yrityksistä matkustaa pummilla ja välttää kiinnijääminen. A n:o 1:n epäonneksi mukaan tuppautuu myös suurisuinen ääliö Cigaret, josta tämä mieluummin haluaisi eroon. Shack onnistuu heittämään kaksikon junasta, mutta kulkurit rasvaavat kiskot nousussa ja hyppäävät matkustajajunan katolle. Matkustajajuna ohittaa hitaan Shackin tavarajunan, ja Salemissa pummit nousevat ruokavarkauksista aiheutuneiden epäselvyyksien ja kastetilaisuuden jälkeen takaisin Shackin junaan.
Vastaanotto ja jälkimaine
Video-oppaassa vuodelta 1994 Bello Romano kutsui elokuvaa tiivistunnelmaiseksi mielten ja lihasten kamppailuksi ja antoi sille neljä tähteä viidestä, mikä vastaa sanallista arviota ”erinomainen”.
Phil O’Donnell
Phillip ”Phil” O’Donnell (25. maaliskuuta 1972 – 29. joulukuuta 2007) oli skotlantilainen jalkapalloilija, joka edusti urallaan Motherwellia, Celticiä ja Sheffield Wednesdayta. O’Donnell kuoli pyörryttyään kentällä kesken ottelun joulukuussa 2007.
Ura
Bellshillissä syntynyt O’Donnell aloitti pelaajauransa paikallisessa Motherwell FC:ssä, jonka edustusjoukkueen riveissä hän debytoi kaudella 1990–91. Kyseisen kauden päätteeksi O’Donnell juhli kanssapelaajiensa kanssa Skotlannin cupin voittoa, kun Dundee United kaatui finaalissa numeroin 4–3. 19-vuotias O’Donnell teki joukkueensa toisen maalin. Cupin voiton johdosta Motherwell selvisi Euroopan kentille. O’Donnellista tuli seuraavalla kaudella nuorin eurokentillä Motherwellin paidassa pelannut pelaaja. Britannian ammattilaisjalkapalloilijoiden liitto (PFA) valitsi O’Donnellin Skotlannin vuoden nuoreksi pelaajaksi vuosina 1992 ja 1994. Skotlannin maajoukkueessa keskikenttäpelaaja pelasi yhden ottelun, Sveitsiä vastaan. Syyskuussa 1994 Skotlannin jätteihin kuuluva Celtic osti O’Donnellin Motherwellin ennätysmyyntihinnalla 1,75 miljoonalla punnalla.
O’Donnell teki kaksi maali Celtic-debyytissään ja oli voittamassa Skotlannin Cupia vuonna 1995. Liigamestaruuden hän voitti Celticissa vuonna 1998, vaikka loukkaantumiset vähän vaivasivat. Vuonna 1999 O’Donnell siirtyi Sheffield Wednesdayhyn. Loukkaantumiset vaivasivat jälleen skottia ja ensimmäisellä Wednesday-kaudellaan hän pelasi vain yhden ottelun (Wednesday pelasi silloin Englannin valioliigassa). Neljän kauden aikana O’Donnell pelasi vain 20 ottelua englantilaisseurassa ja hän siirtyikin ilmaisella siirrolla tammikuussa 2004 takaisin Motherwelliin.
Motherwellissa pelasi myös O’Donnellin veljenpoika David Clarkson. O’Donnellia kutsuttiinkin joukkueen sisällä lempinimellä ”Uncle Phil”. O’Donnell toimi myös Motherwellin kapteenina.
Kuolema
O’Donnell pyörtyi 29. joulukuuta 2007 pelatun Motherwellin ja Dundee Unitedin välisen ottelun 78. minuutilla, kun hän oli juuri tulossa vaihtoon. Häntä hoidettiin viitisen minuuttia kentän laidalla, kunnes hänet kyyditettiin sairaalaan, missä hän myöhemmin menehtyi. O’Donnell oli kuollessaan 35-vuotias, naimisissa ja neljän lapsen isä.
Rattikelkka
Rattikelkka on kulkuväline, jolla lasketaan mäkiä alas. Aikaisemmin rattikelkat valmistettiin teräksestä ja puusta. Ratti taivutti teräsjalaksia jolloin saatiin kelkka kääntymään. Vauhdin hiljentämistä varten oli käsijarru. Nykyisin rattikelkat valmistetaan teräsputkista ja muovista. Rattikelkassa on jalaksina sukset sekä lisäksi ohjaussuksi, joka on yhteydessä rattiin. Tämän avulla kelkkaa on helppo ohjata. Rattikelkat on varustettu jalkajarruilla sekä kääntöjousella, joka kääntää ja pysäyttää kelkan, jos ohjaaja putoaa kyydistä. Mäkien lasku rattikelkalla on suosittua erityisesti lasten keskuudessa.
Väliviljely
Väliviljely eli lomittaisviljely on viljelyä, jossa viljelyskasveja kasvatetaan lomittain. Se liittyy usein luomuviljelyyn ja kestävään kehityksen, muun muassa permakulttuurin periaatteisiin. Kasvattamalla eri kasveja lähellä toisiaan voidaan hyödyntää viljelymaa tehokkaammin, vähentää tuhoeläinten haittoja ja toisinaan luoda toiselle kasvilajille suotuisa ilmasto, kun toinen tarjoa sille varjoa ja tuulensuojaa. Haittana on sadonkorjuun hankaloituminen, koska yleensä tässä viljelytavassa ei voida käyttää koneita sadonkorjuuseen.
Esimerkki viljelytavasta on palsta, jossa korkeiden kookospalmujen välissä kasvaa keskikorkea banaani ja maanpinnalla ananas, inkivääri tai varjossa viihtyviä yrttejä.
Madisonin piirikunta (Louisiana)
Madisonin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 11 161 vuonna 2018. Piirikunnan hallintokeskus on Tallulahin kaupunki. Piirikunta on perustettu vuonna 1838.
Tallijengi
Tallijengi (The Saddle Club) on australialainen televisiosarja, joka perustuu Bonnie Bryantin samannimisiin kirjoihin. Sen päähenkilöt ovat tytöt Stevie, Lisa ja Carole. Sarjaa on Suomessa esitetty Yle TV2 -kanavalla. Kuvatusta tallijengistä on julkaistu kymmenen elokuvaa molemmista tuotantokausista sekä DVD:lle että videolle. Tallijengistä on tehty myös kirjoja.
3. Tuotantokausi
}}
Yamashina-ku
Yamashina-ku on yksi Kioton kaupungin 11 suuralueesta. Se sijaitsee Kioton kaakkoisosassa Yamashinan allaslaakson ja sitä ympäröivien vuorten alueella. Kioton keskustasta alueen erottaa Higashiyama-vuorijono. Idässä suuralue rajautuu Shigan prefektuurin Ōtsun kaupunkiin. Yamashinan suuralueella on 134 185 asukasta (joulukuussa 2020) ja sen pinta-ala on 28,70 neliökilometriä.
Yamashinan suuralue vastaa entistä Yamashinan maaseutukaupunkia, joka liitettiin Kioton Higashiyaman suuralueeseen vuonna 1931. Toisen maailmansodan jälkeen alueen asukasluku alkoi kasvaa voimakkaasti, ja se erotettiin omaksi suuralueekseen vuonna 1976. Perinteisiä elinkeinoja ovat esimerkiksi Kyō-yaki- ja Kiyomizu-yaki-keramiikan sekä buddhalaisissa seremonioissa käytettävien esineiden tuotanto. Nykyisin suuralueella on myös metalliteollisuutta. Yamashinan pohjoisosien läpi kulkee Meiji-kaudella rakennettu Biwajärven kanava, jonka ympäristö toimii virkistysalueena.
Yamashinan rakennettuun kulttuuriperintöön kuuluvat Kajū-jin, Kankikō-jin ja Zuishin-inin buddhalaiset temppelit. Kajū-ji tunnetaan erityisesti kauniista puutarhastaan. Japanin keskiajalla alueella sijaitsi huomattava Yamashina Hongan-jin temppeli, joka on kuitenkin nykyään raunioina. Alueella on monia muitakin historiallisia muinaisjäänteitä, kuten keisari Tenjin hautakumpu.
Yamashinan suuraluetta palvelevat Kioton metron Tōzai-linja, JR Nishi-Nihonin Tōkaidō-päälinja ja Kosai-linja sekä Keihan-rautateiden Keishin-linja.
Sukatševin metsätyyppiluokitus
Sukatševin metsätyyppiluokitus on Luoteis-Venäjällä käytettävä metsätyyppiluokitus, joka perustuu metsätyyppien luokitteluun, ei aluskasvillisuuden, vaan puulajien perusteella. Pääkriteereinä ovat valtapuulajit ja kasvupaikan boniteettiluokka. Täydentävinä määritystekijöinä ovat maaston pinnanmuodostus, vesiolosuhteet sekä pohjakerroksen ja kenttäkerroksen tunnuskasvit.
Metsätalouteen liittyvä metsänhoidollinen ohjeistus ei ole Venäjän federaatiossa suoraa seurausta tieteellisestä metsätyyppiluokituksesta, vaan metsätalouden ohjeistus tapahtuu puulajin ja puuston iän perusteella.
Suomessa määrityksen perustana on nopeammin kenttäkerroksen perusteella havaittava metsätyyppioppi.
Skorpionilukki
Skorpionilukki (Damon variegatus) kuuluu hämähäkkieläimiin. Skorpionilukkia tavataan tropiikissa, esimerkiksi Kaakkois-Aasiassa. Nimi skorpionilukki tulee siitä, että laji muistuttaa ulkoisesti jonkin verran skorpionia ja lukkia. Skorpionilukilla on kahdeksan pitkää, ohutta raajaa. Etummainen raajapari on kehittynyt 15 senttimetriä pitkiksi saalistusrihmoiksi, joissa on herkät tuntokarvat. Skorpionilukki ei ole myrkyllinen, vaan sillä on voimakkaat pyyntileuat (pedipalpit), joilla se saalistaa ravinnokseen sirkkoja ja muita hyönteisiä.
Lubumbashin kansainvälinen lentoasema
thumb|right|Lubumbashin kansainvälinen lentoasema
Lubumbashin kansainvälinen lentoasema (IATA: FBM, ICAO: FZQA) on Lubumbashia palveleva kansainvälinen lentoasema Kongon demokraattisessa tasavallassa. Se avattiin vuonna 1958. Lentoasemasta on käytetty myös nimitystä Luanon lentoasema. Sen kiitotien pituus on 3 155 metriä.
Fazer-liiga 1995–1996
Jääkiekon 1. divisioona 1995–1996 kulki toista ja samalla viimeistä kautta nimellä Fazer-liiga.
Kirikou ja paha noita
Kirikou ja paha noita on vuonna 1998 valmistunut ranskalais-belgialais-luxemburgilainen piirrosanimaatio, jonka on käsikirjoittanut ja ohjannut Michel Ocelot. Se kertoo vastasyntyneestä pojasta Kirikousta, joka pelastaa kylänsä ilkeältä noidalta Karabalta. Elokuva perustuu afrikkalaiseen kansantaruun.
Elokuvan ensi-ilta oli Ranskassa 9. joulukuuta 1998 ja Suomessa 16. marraskuuta 2001.
Juoni
Pienessä afrikkalaisessa kylässä syntyy poika nimeltä Kirikou ainutlaatuisella tavalla. Hän ei ole tavallinen lapsi, vaan on erittäin määrätietoinen ja heti syntymänsä jälkeen hän osaa puhua ja kävellä. Kirikoun äiti kertoo tälle kuinka ilkeä noita on kuivattanut kylän lähteen, vienyt kullan ja syönyt kaikki kylän miehet lukuun ottamatta yhtä, Kirikoun enoa. Kirikou saa lähteen veden jälleen virtaamaan, sekä pelastaa kylän lapset kahteen kertaan noidan ansoista, jolloin häntä aletaan pitää sankarina. Kirikou päättää saattaa taisteluun lähtevän enonsa noidan luo ja pelastaa tämän huijaamalla noitaa. Kirikou palaa enonsa kanssa kylään ja saa kuulla isoisänsä asustavan vuorilla, noidan talon takana. Sinne hän joutuu kaivamaan tunnelin, sillä noita vartioi taloaan tarkasti. Kirikou löytää isoisänsä, joka kertoo noidan muuttaneen soturit taikakaluiksi, eikä syönyt heitä. Kirikou kuulee myös että noidan selkään on isketty myrkytetty oka, mikä teki hänestä pahan. Kirikou kaivautuu noidan taloon ja varastaa sekä piilottaa kullan, jonka noita ryöväsi kyläläisiltä. Noita lähtee etsimään kultaa, jolloin Kirikou hyppää hänen selkäänsä puusta ja vetää okan irti hänen selästään. Noita vapautuu kirouksesta ja muuttaa Kirikoun aikuiseksi, jolloin he rakastuvat tosiinsa. Kylän väki ei kuitenkaan enää tunnista Kirikouta tämän ollessa aikuinen ja he uhkaavat tappaa noidan. Kirikoun äiti kuitenkin saapuu ajoissa paikalle ja tunnistaa Kirikoun kasvoista. Silloin Kirikoun isoisä saapuu paikalle kirouksesta vapautuneiden sotureiden saattelemana. Lopuksi kylän väki juhlii Kirikouta.
Jakelukiista
Elokuvan sisältämä luonnollinen alastomuus on herättänyt vastustusta joissakin elokuvan levittäjissä. Osa on vaatinut housujen piirtämistä alastomien poikien ja miesten vaatettamiseksi samoin kuin rintaliivien piirtämistä naisille. Michel Ocelot kieltäytyi tästä vedoten afrikkalaiseen kulttuuriin. Kiistan seurauksena elokuvaa ei julkaistu joissakin maissa kuin vasta neljä vuotta sen valmistumisen jälkeen.
3776 Vartiovuori
3776 Vartiovuori on tähtitieteilijä Heikki Alikosken vuonna 1938 löytämä asteroidi eli pikkuplaneetta. Sen nimi viittaa Turun vanhan observatorion sijaintipaikkaan.
Tenori
Tenori (lat. tenere eli kannatella) on korkea miesääni, jonka ääniala on yleensä C3–B♭4. Oopperassa tenorilla on yleensä kertomuksen sankarin rooli. Keskiajan musiikissa tenoriksi nimitettiin moniäänisen teoksen sitä ääntä, joka kuljetti päämelodiaa. Noin 30 prosenttia miehistä on tenoreita. Tenoreista on huutava pula kuoroissa, sillä miehistä vain pienellä osalla on tenoriääniala, miehet eivät ole yhtä kiinnostuneita kuorolaulamisesta kuin naiset ja tenorit suuntautuvat populaarimusiikkiin kuorolaulamisen sijaan. Lopputuloksena kuoroissa vallitsee krooninen tenorivaje.
Kirkas korkea tenoriääni kuuluu hyvin myös ilman äänenvahvistusta. Tenoria matalampi äänityyppi on baritoni ja korkeampi kontratenori. Tenori- ja baritoniäänten välissä on baritonia hieman korkeampi baritenorin ääni.
Helsingin Lehti
thumb|200px|Lehden ensimmäisen numeron etusivu. Helsingin Lehti oli Helsingissä vuosina 1926–1931 ilmestynyt sanomalehti. Vuodesta 1929 lähtien sen nimenä oli Nouseva Suomi.
”Aitosuomalainen” Helsingin Lehti ajoi suomea valtakunnan ainoaksi kieleksi ja kiinnitti huomiota ”heimokansojen” asiaan. Vuonna 1928 sen taustapiiri perusti alkutekijöihinsä jääneen ”Suomalaisen Kansanpuolueen”. Nouseva Suomi kannatti yhä voimakkaammin myös suursuomalaisuutta. Lehti osoittautui kannattamattomaksi, ja sen tilalle perustettiin aikakauslehti Suomalainen.
Lehti ilmestyi yhdestä kolmeen kertaa viikossa, välillä epäsäännöllisesti ja loppuvaiheessa kerran tai kahdesti kuukaudessa. Sen päätoimittajina ja vastaavina toimittajina työskentelivät Aleks. Törrönen (1926–1927), E. W. Pulkkinen (1927), Lennartti Pohjanheimo (1927–1929), L. Kuisma (vast. toim. 1929), Oskari Hakovirta (vast. toim. 1929–1931) ja H. Aholainen (vast. toim. 1931). Sanomalehti Oy Suomalaisen toimitusjohtajana ja johtokunnan puheenjohtajana oli koko ajan Lennartti Pohjanheimo.
Outlook.com
thumb|250px|Hotmailin logot vanhimmasta uusimpaan Outlook.com (entisiltä nimiltään Windows Live Hotmail, MSN Hotmail, Hotmail) on Microsoftin tarjoama ilmainen sähköpostipalvelu, joka oli osa Windows Live -palvelukokonaisuutta. Helmikuussa 2013 Microsoft muutti palvelun nimen Outlook.comiksi. Samalla verkkotunnus vaihtui muotoon outlook.com, ja palvelu koki suuren ulkoasumuutoksen, jolloin käyttöliittymä muutettiin muistuttamaan Windows 8:n käyttöliittymää.
Alun perin Outlook.com tarjosi käyttäjilleen 2 megatavua tilaa, mutta nykyisin levytila on rajaton. Yhden sähköpostiviestin kokoraja on jopa 10 gigatavua. Outlook.comin käyttö tapahtuu Microsoft -tilillä.
Reagenssi
thumb|250px|[[Rikki on yleinen reagenssi.]] Reagenssi on aine tai seos, jonka läsnäolo reaktioseoksessa mahdollistaa kemiallisen reaktion tapahtumisen. Jos reagenssi on reaktion lähtöaine eli reagoiva yhdiste, voi siitä muodostua reaktion lopputuote. Reaktion liuotin ei ole reagenssi. Katalyysireaktion katalyytti osallistuu reaktion tapahtumiseen, mutta sen määrä ei muutu reaktion aikana, joten se ei ole reagenssi.